Poliţiştii din Capitală cer sprijinul populaţiei pentru identificarea unui bărbat suspectat că a agresat sexual o femeie în staţia de metrou Lujerului. Fapta s-a petrecut în 25 august, vineri fiind făcute publice câteva fotografii ale suspectului.

Poliţia Capitalei solicită sprijinul populaţiei pentru identificarea unui bărbat, bănuit de comiterea unei infracţiuni de agresiune sexuală asupra unei femei de 28 de ani, scrie News.ro.

Fapta a avut loc în data de 25 august 2018, în incinta staţiei de metrou Lujerului.

”Cei care l-au văzut şi pot oferi detalii sunt rugaţi să anunţe cea mai apropiată unitate de poliţie sau să apeleze numărul unic de urgenţă 112”, au transmis poliţiştii care au publicat câteva fotografii ale suspectului.